מחזירים אהבה לקשישים - מרכז העניינים	מחזירים אהבה לקשישים - מרכז העניינים
תלמידי בית החינוך אורנים ביקרו קשישים הגרים בשכונה הוותיקה
פרויקט "מחזירים אהבה"
יקנעם אוהבת, מעריכה ומוקירה את בני הגיל השלישי, ובמסגרת התכנית הארצית של משרד הרווחה "מחזירים אהבה" אשר מתקיימת בחודשי החורף לכבוד חודש הזקן, ביקרו עשרות תלמידי שכבה ב' מבית החינוך "אורנים" קשישים תושבי השכונה הוותיקה בביתם.
התלמידים בליווי המחנכת מיטל אביטל הכינו ברכות לקשישים, העבירו איתם פעילות הכוללת חידות מוזיקליות, שמעו מהקשישים על עצמם ועל חייהם ומשפחתם, וכולם נהנו יחד מן הזמן המשותף. ההצלחה הגדולה באה לידי ביטוי בזכות האהבה שנקשרה וחלק מן הקשישים, וחלק מן התלמידים ביקשו להמשיך את המפגשים הללו גם לאחר מכן.
לפעילות התלמידים עם הקשישים קדם שיעור הכנה אותו עברו התלמידים עם מנהלת שלוחת עפולה והעמקים בעמותת מטב, ויקה מינקוביץ'. במסגרת השיעור נערכה שיחה עם התלמידים על הזיקנה. כמו כן דיברו איתם על הדרך בה נכנסים לביתו של הקשיש, מה ניתן לעשות איתו בפגישה, ועוד. על הדגשים הללו התכוננו התלמידים לאחר מכן בכיתתם. התלמידים זכו למחמאות רבות על פעילותם, והם קיבלו תשבחות על שהראו בפעילותם אהבה וחמלה.
פרויקט "מחזירים אהבה" היווה את יום השיא לפעילויות למען הקשיש. כחלק מהפעילות בפרויקט נקרא הציבור לצאת ולהחזיר אהבה לבני הדור המבוגר בישראל, ולבוא ולבקר ולשמח את הקשישים הקרובים והרחוקים. הפרויקט נולד לפני כארבע שנים כחלק ממהלך חברתי שנועד להוקרת הדורות הוותיקים בישראל, ולחיזוק הקשרים בין הדורות הצעירים למבוגרים, וזאת על מנת להדגיש את מקומו של הדור המבוגר בחברה, את תרומתו לבניין המדינה, את חשיבות הקשר הבין דורי, וכן את המודעות לתופעה הקשה של בדידות בקרב רבים בגיל השלישי.
פרויקט "מחזירים אהבה" הינו פרויקט ארצי שיזמה עמותת מטב ואשר התקיים בעיר בשיתוף עיריית יקנעם, האגף לשירותים חברתיים, ובית החינוך אורנים.
"פרויקט מבורך שאנו כל שנה גאים לקחת בו חלק. פעילות התלמידים הביאה שמחה והתרגשות לקשישים והסבה להם אושר רב. העובדה שהקשר נמשך גם לאחר סיום הפרויקט מרגשת במיוחד. אני מברך את התלמידים שהשתתפו בפרויקט ואת הצוות החינוכי שלהם. תלמידי בית החינוך אורנים תורמים רבות ליישוב ולקהילה ביקנעם, ואני מודה להם על כך. תודה לכל השותפים".
מנהלת האגף לשירותים חברתיים, הגב' תמי ראש:
"פעילות רב דורית מחזקת את שני הדורות את הצעיר והמבוגר יוצרת גשרים של קרבה ידע ואמפתיה הדדית. פעילות זו היא דוגמא לחשיבות שימור ערך הנתינה כי בצד הנתינה יש גם קבלה הדדית. אני מברכת את השותפות המשולשת שהפכה למסורת מבורכת וגאה בשילובים שיוצרים תושבי יוקנעם לבניית עיר חזקה עיר המדברת נתינה".
בית החינוך אורנים ויקה מינקוביץ' חדשות חדשות יקנעם חודש הזקן יקנעם מחזירים אהבה מיטל אביטל משרד הרווחה "מחזירים אהבה" סימון אלפסי סימון אלפסי יקנעם עיריית יקנעם עמותת מטב תמי ראש